Առաջնային է արդյո՞ք փախստականների խնդիրը Գերմանիայի ընտրություններում
2017 թվականին Գերմանիայում կայանալիք ընտրություններում փախստականների խնդիրը ևս քննարկման թեմաների շարքում է, սակայն փորձագետները գտնում են, որ այն չի լինի առաջնային խնդիր:
2017 թվականին Գերմանիայում նախատեսվում են դաշնային ընտրություններ: Փախստականների հետ կապված խնդիրը շարունակում է մնալ օրակարգում: 2 տարի առաջ Անգելա Մերքելը բացեց երկրի սահմանները փախստականների առջև, որի արդյունքում մեծ քանակությամբ փախստականներ եկան Գերմանիա: Չնայած վարչապետը վստահ է, որ Գերմանիան կարող է ընդունել մեծ քանակությամբ փախստականների՝ տեղի աշխատուժի շուկայում կան մտահոգություններ ինչպես փախստականների, այնպես էլ գերմանացիների կողմից: Խնդիրը փախստականների ինտեգրացման մեջ է: Յոնաս Քիբրոմը փախստականների այն 17 տոկոսի մեջ է ովքեր գտել են աշխատանք Գերմանիայում: Այս հարցում նրան օգնել են Բեռլինի մարդասիրական կազմակերպությունները: Մնացած 83 տոկոսը դեռևս դժվար կացության մեջ են, որի արդյունքում դանդաղում է նրանց ինտեգրման գործընթացը: Գերմանիայի փախստականների հարցերով կառույցը զգուշացնում է, որ փախստականների գործազրկությունը կարող է տևել ընդհուպ մինչև 5 տարի: Սա տարբեր մտահոգությունների առիթ է տալիս: «Նրանք պատրաստվել էին փակել սահմանը և հետ ուղարկել փախստականներին: Այնտեղ էր բերվել անգամ սահմանյին ոստիկանությունը: Նրանք կանգնեցրել էին Ավստրիայից ժամանող գնացքը 20 ժամով: Վերջին րոպեին հրամանը չարձակվեց: Երբ մեծ քանակությամբ մարդիկ եկան, նրանք ասացին մենք պետք է մշակենք այլ ծրագիր: Նրանք սկսեցին նոր ծրագիր մշակել, բայց սահմանն արդեն բաց էր»,- ասում է լրագրող Ռոբին Ալեքսանդրը: Իրենց հերթին փորձագետները կարծում են, որ փախստականների ինտեգրացման հարցում կլինեն դժվարություններ: «Փախստականների 10-12 տոկոսն ունեն բարձրագույն կրթություն: Կարծում եմ չկան մեծ խնդիրներ նրանց ինտեգրման հետ, սակայն որոշ մասնագիտություններում կարող է լինեն բարդություններ: Խնդիրը մասնագիտություն չունեցող անձանց ինտեգրացումն է»,- նշում է փորձագետ Քարլ Բրենքենը: Փախստականների խնդիրը գալիք ընտրություններում կմնա օրակարգում, սակայն փորձագետների կարծիքով այն չի լինի առաջնային խնդիր նախընտրական շրջանում: Ըստ որոշ գնահատականների՝ Մերկելի վարչակազմը կարողացել է դիմակայել փախստականների հոսքի հետ կապված ալիքին և այժմ կրկին կարող է առաջատարի դեր ստանձնել գալիք ընտրություններում: